polyglot-tagger/wikipedia-language-snippets-filtered huggingface dataset:
బిహేవియరల్ న్యూరాలజీలో రామచంద్రన్ చేసిన కృషి ప్రసార మాధ్యమాల్లో విస్తృతంగా ప్రసారమైంది. ఆయనపై డాక్యుమెంటరీలు, వార్తలు వెలువడ్డాయి. బిబిసి, ది సైన్స్ ఛానల్, న్యూస్ వీక్, రేడియో ల్యాబ్, అమెరికన్ లైఫ్, టెడ్ టాక్స్, చార్లీ రోజ్ వంటివాటిలో ఆయన కనిపించారు. బ్రిటన్ కు చెందిన చానల్-4లో రెండు భాగాలుగా ప్రసారమైన సీరీస్ కు, అమెరికాలో పిబిఎస్ ప్రదర్శించిన ప్రత్యేక కార్యక్రమానికి ఆయన పుస్తకం ఫాంటమ్స్ ఇన్ ద బ్రెయిన్ ఆధారం.
రామచంద్రన్ ని "న్యూరోసైన్స్ యొక్క మార్కోపోలో"గా రిచర్డ్ డాకిన్స్, "ఆధునిక పాల్ బ్రోకా"గా ఎరిక్ కండెల్ సంబోధించారు. 1997లో న్యూస్ వీక్ 21వ శతాబ్దంలో అత్యంత ప్రముఖమైన వ్యక్తులలో ఒకడిగా సెంచరీ క్లబ్ లో సభ్యునిగా పేర్కొంది. 2011లో, టైమ్ మేగజైన్ "ప్రపంచంలోకెల్లా అత్యంత ప్రభావశీలురైన వ్యక్తుల"లో ఒకరిగా ప్రఖ్యాత టైమ్ 100 జాబితాలో చేర్చింది.
రామచంద్రన్ రాసిన దాదాపు 180 పరిశోధన పత్రాలను వివిధ సైంటిఫిక్ జర్నల్స్ లో ప్రచురితమయ్యాయి. వీటిలో 20 నేచర్ పత్రికలో ప్రచురితం కాగా మిగిలినవి సైన్స్, నేచర్ న్యూరోసైన్స్, పర్సెప్షన్, విజన్ రీసెర్చ్ పత్రికల్లో ప్రచురితమయ్యాయి. మెడికల్ హైపోథసెస్ పత్రిక సంపాదకమండలిలో ఆయన ఒకరు ఎన్సైక్లోపీడియా ఆఫ్ హ్యూమన్ బ్రెయిన్ కి సంపాదకులు .
రామచంద్రన్ మద్రాసు అడ్వకేట్ జనరల్ గా, భారత రాజ్యాంగ రూపశిల్పిగా ప్రఖ్యాతులైన అల్లాడి రామస్వామి మనవడు. డయానే రోజర్స్ ను రామచంద్రన్ వివాహం చేసుకున్నారు, వారి సంతానం మణి, జయ అనే పేర్లుగల ఇద్దరు అబ్బాయిలు.
జెనిలెక్ సాహిత్యాన్ని అంచనాకట్టడానికి ఆమె రాజకీయ వైఖరి, మరీ ముఖ్యంగా ఆమె స్త్రీవాద దృక్పథం, కమ్యూనిస్ట్ పార్టీ అనుబంధం వంటివి చాలా ప్రధానమైనవి. జెలినెక్ పైన, ఆమె రచనలపైన వచ్చిన విమర్శల్లో అవి కూడా ప్రధానమైన కారణాల్లోనివి. ఎడిటర్ ఫ్రెడెరిక్ ఈగ్లర్ ప్రకారం జెలీనిక్ తన సాహిత్యంలో ఒకదానికొకటి సంబంధం కలిగిన మూడిటిని లక్షాలుగా చేసుకున్నారు: పెట్టుబడిదారీ - వినిమయ సమాజం, అది అన్ని మానవ సంబంధాలు, మానవులను వినియోగ వస్తువులుగా మార్చడం, బహిరంగ జీవితంలోనూ, వ్యక్తిగత జీవనంలోనూ కనిపించే ఆస్ట్రియా ఫాసిస్టు గతం యొక్క అవశేషాలు, పద్ధతి ప్రకారం పెట్టుబడిదారీ పురుషాధిక్య సమాజం స్త్రీలపై సాగిస్తున్న దోపిడీ, అణచివేత .
జెనెలిక్ సాహిత్య కృషి బహుముఖీనమూ, అత్యంత వివాదాస్పదం అయినది. సాహిత్య విమర్శకులు ప్రశంసలు, నిందలూ కూడా చేశారు ఫ్రిట్జ్ల్ కేస్ వచ్చినప్పుడు, ఆస్ట్రియన్ పర్వర్ట్ ఆలోచనలను హిస్టీరిక్ గా చిత్రించారనే నింద ఆమెపై మోపారు. అలానే ఆమె రాజకీయ జీవితం గురించి కూడా వివాదాలు చుట్టుముట్టాయి. ఆమె సాహిత్యాన్ని గురించి వివాదాలు చుట్టుముట్టినా ఆమెను జార్జ్ బుచ్నర్ బహుమతి , ముల్హీం నాటకకర్తల బహుమతి (2002,
ఆమెకు నోబెల్ బహుమతి వచ్చేంతవరకూ జర్మన్ భాషా ప్రపంచానికి వెలుపల ఆమె సాహిత్య రచనలు చాలావరకూ ఎవరికీ తెలియకుండేవి. ఆస్ట్రియా నుంచి ఈ రచయిత్రి తనను తానే విడిగా భావించుకున్నా జెలినెక్ రచనలు ఆస్ట్రియన్ సాహిత్య సంప్రదాయంలో లోతుగా వేళ్ళూనుకుని ఉన్నాయి, ఆమెపై ఆస్ట్రియన్ రచయితలు ఇంగెబోర్గ్ బచ్మాన్, మార్లెన్ హషోఫర్, రాబర్ట్ మ్యూసిల్ వంటివారి సాహిత్యం ఆమె రచనలపై ప్రభావం చూపింది.
జెలినెక్ ఆస్ట్రియా కమ్యూనిస్ట్ పార్టీలో 1974 నుంచి 1991 వరకూ సభ్యురాలు. 1990ల్లో జార్గ్ హైదర్ యొక్క ఫ్రీడం పార్టీతో ఆమె పెద్దస్థాయిలో వివాదం పెట్టుకోవడం వల్ల ఇంటింటా ఇంటింటా ఆమె పేరు మారుమోగింది. 1999లో జరిగిన నేషనల్ కౌన్సిల్ ఎన్నికలు, ఆపైన ఫ్రీడం పార్టీ, ఆస్ట్రియన్ పీపుల్స్ పార్టీలతో కూడిన సంకీర్ణ ప్రభుత్వం ఏర్పాటు తర్వాత కొత్త ప్రభుత్వంపై పెద్ద పెట్టున విరుచుకుపడ్డ విమర్శకుల్లో ఆమె ఒకరయ్యారు.
ఒక వేశ్యను హత్యచేశాడన్న అభియోగంపై జైలుపాలైన జాక్ అంటార్వేగర్ విడుదల కోసం జలినెక్ ప్రయత్నాలు చేశారు. ఇది నేరస్తుల్లో మార్పు తీసుకురావడం, పునరావాసం వంటివాటిలో విజయవంతమైన ప్రయత్నమని పలువురు మేధావులు, రాజకీయ నాయకులు ముందు భావించారు. కానీ అండర్వేగర్ విడుదలైన రెండేళ్ళలో మరో 9మంది స్త్రీలను హత్యచేశాడని ఋజువైంది, అతన్ని మరోసారి అరెస్టు చేశాకా ఆత్మహత్య చేసుకున్నాడు. ఈ ఉదంతం ఆమెకు అపఖ్యాతి తీసుకువచ్చింది.
ఎల్ఫ్రీద్ జెలినెక్ 1946 అక్టోబరు 20లో మ్యూర్జుస్లాగ్, స్టైరియా, ఆస్ట్రియాలో జన్మించారు. పర్సనల్ డైరెక్టర్ అయిన ఓల్గా ఇలోనా, ఫ్రెడ్రిక్ జెలీనెక్ లకు జన్మించారు. ఆమె తల్లి రోమనియన్-జెర్మానిక్ కాథలిక్ కాగా తండ్రి చెక్ జాతీయుడైన యూదు . ఆమె వియన్నాలో పెరిగింది.
ఈ కళాత్మక ఎంబ్రాయిడరీ సొగసైన రూపం దాని పేరు, కీర్తి, గుర్తింపు భాగల్పూర్ యొక్క మట్టి నుండి పొందింది. దీనిని కూడా ప్రముఖంగా 'సిల్క్ సిటీ గా సూచిస్తారు. చేనేత పట్టు వస్త్రం యొక్క ఈ స్వచ్ఛమైన, సహజ రూపం మార్గం తిరిగి వేద వయసు, శతాబ్దాల క్రితం దాని ఉనికి, ఆవిర్భావం చూస్తూంది. అయితే, మౌర్య వంశం కూడా ఈ కళాత్మక ఎంబ్రాయిడరీని గుర్తించింది, ఆ శకంలో అధిక సంఖ్యలో ప్రజలు దీనికి ఆకర్షించబడి ఉండిపోయారు. ఈ అద్భుత కళాత్మకత గుర్తింపు, ఈ ఆకర్షణ నెమ్మదిగా, క్రమంగా గుర్తింపు రావటం, ఈ కళాత్మక కళ డిమాండ్ స్థాయిని అభివృద్ధి చేసిందని ఇది తరువాత యుగాలలో ఆమోదించి నిరూపించింది.
ప్రకృతి యొక్క సారాన్ని నుండి లభించిన ఉత్తమమైన సిల్క్ యొక్క ఆకృతిని బయటకు కనిపించడం వలన పట్టును 'అన్ని బట్టలు రాణి' గా పిలుస్తారు. భాగల్పూర్ పట్టు బాగా దానికదే ఏకైక ప్రసిద్ధి చెందింది, అద్భుతమైన ఒత్తిడిలను ఎదుర్కునే సామర్థ్యాన్ని, ఉన్నతమైన నాణ్యతను కలిగినది. స్వభావసిద్ధ భావన కళాత్మకత దాని స్వచ్ఛమైన, దోషరహిత రూపంలో భాగల్పూర్ అసలు సారము చూపుతాయి. ఇవి భారతీయ సాంస్కృతిక అంశాలను, సహజ పరిసరాలను అనేక చిక్కులతో నుండి గీయబడిన ప్రాంతాలు, దాని స్వంత సింబాలిక్ రూపంలో ప్రతి స్లైస్ తో నిండి ఇందులో ఉంటుంది.
ఆసక్తికరమైన వాస్తవాలు, పోలికలు గురించి పరిశీలిస్తే, బెంగుళూరు, మైసూరు సిల్క్ ఎల్లప్పుడూ ఈ కళలతో పోటీలో ఉన్నాయి. అయితే, ఈ ఎంబ్రాయిడరీ నాణ్యత, యుక్తి వేరుగా నిలుస్తుంది. ఈ ఎంబ్రాయిడరీ కూడా ప్రకృతి పర్యావరణ స్నేహపూర్వక మైనది, ఈ పట్టులో అనేక పట్టుపురుగులు చంపబడవు.
ఈ కళాత్మక ఎంబ్రాయిడరీ దాని సంప్రదాయ భావన కోసం అని పిలుస్తారు కాబట్టి, ప్యూర్ గోల్డ్, సిల్వర్ నగలు, ఈ ఫాబ్రిక్ ఇనుమడింప చేయవచ్చును. అయితే కుందన్, పెర్ల్ నగలను కూడా ఈ ఫాబ్రిక్ యొక్క రూపాన్ని బాగా కొట్టవచ్చినట్లుగా అని చేయవచ్చును.
ఈ ఎంబ్రాయిడరీ దుస్తులకు పెరుగుతున్న డిమాండ్, ఆసక్తి, విదేశాలలో అంతర్జాతీయ ర్యాంప్లు, ఫాషన్ షోలకు ప్రదర్శన కోసం ఈ దుస్తులు వాడటం సహా మొదలుపెట్టారు. దానితో తయారీదారుల ఉత్పత్తులను లక్షలాది మందిని ఆకర్షించింది.
భాగల్పురి పట్టు లేదా టస్సర్ పట్టు ఒక అద్దకం శైలితో నేసిన చీరలు, ఇతర దుస్తులు భారతదేశం లో బీహార్ రాష్ట్రములోని భాగల్పూర్ నుండి తయారు అవుతాయి. చీరలు తయారు చేయడానికి ఉపయోగించే భాగల్పూర్ పట్టు ముడిపదార్థాన్ని భాగల్పురి సారి అని అంటారు.
ఆయన సోదరుడు ఆనం చెంచుసుబ్బారెడ్డి ముగ్గురు ముఖ్యమంత్రుల వద్ద మంత్రిగా పనిచేశారు. అనంతరం ఆనం వెంకటరెడ్డి ఇద్దరు ముఖ్యమంత్రుల వద్ద, ఆయన కుమారుడు ఆనం రామనారాయణరెడ్డి 1983లో ఒకే సారి శాసనసభ్యులుగానూ, ఆనం వివేకానందరెడ్డి 1999 నుండి 2014 వరకు కాంగ్రెస్ పక్షాన శాసనసభ్యులుగా ఉన్నారు. రామనారాయణరెడ్డి రాపూరుకు ప్రాతినిధ్యం వహించగా ఆనం వివేకానందరెడ్డి నెల్లూరు సిటీ నుండి, రూరల్ నుండి ఎన్నికై శాసనసభలో ప్రవేశించడం విశేషం. తండ్రి, ఇద్దరు కొడుకులు ముగ్గురు నియోజకవర్గానికి ప్రాతినిధ్యం వహించడం కూడా ప్రత్యేకతే.
నిరంతరం పేద, మధ్యతరగతి ప్రజల్లోనే ఉంటూ వారి అభ్యున్నతికి కృషి చేసి ప్రజానాయకులుగా గుర్తింపు పొందిన వ్యక్తి ఆనం వెంకటరెడ్డి.సర్పంచి పదవి నుంచి రాష్ట్ర మంత్రి వరకు ఎన్నో పదవులను అలంకరించినా, ఏనాడు హంగులు, ఆర్భాటాలకు పోకుండా అత్యంత సామాన్యమైన నిరాడంబర జీవితం గడిపిన ఆదర్శప్రాయులాయన. 1972లో కాంగ్రెస్ పార్టీ తరఫున పోటీ చేసి విజయం సాధించారు.
ఆయన సోమశిల నెల్లూరు జిల్లాకు తీసుకుని రావడంతో ఎనలేని కృషి చేశారు. పేద మధ్యతరగతి ప్రజలకు అండగా నిలబడి వారి శ్రేయస్సుకు ఎంతో కృషి చేశారు.
ఆనం వెంకటరెడ్డి ఆంధ్రప్రదేశ్ కు చెందిన రాజకీయనాయకులు. ఆయన ప్రముఖ నాయకుడు ఆనం చెంచుసుబ్బారెడ్డి సోదరుడు.
మైసూరు సాండల్ సబ్బు ఒక సబ్బుల బ్రాండ్. దీన్ని కర్ణాటక ప్రభుత్వం ఆధ్వర్యంలోని కర్ణాటక సోప్స్ అండ్ డిటర్జెంట్స్ లిమిటెడ్ ఉత్పత్తిచేస్తుంది. ఈ సబ్బుల కర్మాగారం క్రీ. శ.1916 సంవత్సరం నుండి నల్వాడి కృష్ణరాజ ఒడయారు, మైసూరు మహారాజుగా రాజ్యం చేస్తున్న కాలంలో బెంగుళూరులో స్థాపించబడింది. మొదటి ప్రపంచ యుద్ధం సమయంలో మైసూరు సామ్రాజ్యం నుండి ఐరోపా ఖండానికి చందనం కలప ఎగుమతి ఆగిపోవడంతో అధికమైన చందన నిల్వల వినియోగం ఈ కర్మాగార స్థాపనకు ప్రధాన కారణంగా చెప్పబడుతున్నది. క్రీ. శ.1980 సంవత్సరం ఈ సంస్థను షిమోగా, మైసూరులోని ఇతర చందన నూనెల కర్మాగారాలతో విలీనం చేశారు. మైసూరు సాండల్ సబ్బు ప్రపంచంలో పూర్తిగా చందన తైలంతో తయారుచేయడిన ఏకైక సబ్బు. ఇతరులు డూప్లికేషన్ చేయకుండా, సరైన క్వాలిటీ నియమాల్ని పాటించేందుకు, ఈ సంస్థ భౌగోళిక గుర్తింపు ను పొందినది. క్రీ. శ.2006 లో, మహేంద్ర సింగ్ ధోనీ మైసూరు సాండల్ సబ్బుకు బ్రాండ్ అంబాసడర్ గా వ్యవహరించాడు.
మార్చి క్రీ. శ.2006 కల్లా, భారతదేశంలో ఉత్పత్తి అవుతున్న 450 వేల టన్నుల చందన సబ్బులల్లో, 6,500 టన్నుల భాగాన్ని మైసూరు సాండల్ సబ్బు కలిగివున్నది. బెంగుళూరులోని సబ్బుల కర్మాగారం సంవత్సరానికి 26,000 టన్నుల ఉత్పత్తి సామర్ధ్యం కలిగిన అతిపెద్దది. ఈ సంస్థ 2004-5 సంవత్సరానికి 1.15 బిలియను రూపాయల అమ్మకాలను నమోదు చేసుకొన్నది. సాంప్రదాయ పద్ధతిలో మార్కెటింగ్ చేస్తున్న ఈ సంస్థ, మొదటిసారిగా క్రీ. శ.2006 లో మహేంద్ర సింగ్ ధోనీని మైసూరు సాండల్ సబ్బుకు బ్రాండ్ అంబాసడర్ గా ఎన్నికచేసింది. ఈ సబ్బుల అమ్మకాలలో సుమారు 85% దక్షిణ భారతదేశ రాష్టాలైన కర్ణాటక, ఆంధ్ర ప్రదేశ్, తమిళనాడు లోనే ఉన్నాయి. దీని వినియోగ దారులలో అధికశాతం 40 సంవత్సరాల పైబడినవారిగా అంచనాలు తెలుపుతున్నాయి. కర్ణాటకలో చందన కలప నిల్వల కొరత ఈ కర్మాగారం ఉత్పత్తిని చేరుకోవడాన్ని కష్టంగా మారుస్తున్నది.
మైసూర్ శాండల్ సోప్ తయారీదారులు 4 నవంబర్ 2017న ప్రారంభించారు, రోజ్ మిల్క్ క్రీమ్, జాస్మిన్ మిల్క్ క్రీమ్, ఆరెంజ్ లైమ్, కొలోన్ లావెండర్ మరియు ఫ్రూటీ ఫ్లోరల్ వేరియంట్‌లలో మైసోప్ బ్రాండ్ పేరుతో కొత్త బాస్కెట్ సబ్బులు అందుబాటులో ఉన్నాయి. ప్రతి వెరైటీ ప్రత్యేకంగా ప్యాక్ చేయబడి, సాంప్రదాయ రూపాల్లో భారతీయ జాతి స్త్రీని వర్ణిస్తుంది. సబ్బు 100 గ్రా బరువు ఉంటుంది.
ఈ క్రీ. శ.2016 సంవత్సరం మైసూరు సాండల్ సబ్బు శతాబ్దికాలాన్ని పూర్తిచేసుకొంటున్నది. శతాబ్ది సమయంలో జరిగే ఉత్సవాలలో భాగంలో మైసూరు సాండల్ శతాబ్ది సబ్బును విడుదల చేయాలని సంస్థ భావిస్తున్నది.
ఆయన 1976లో న్యూజీలాండ్‌పై టెస్టు, వన్డేల్లో ఆరంగ్రేటం చేశాడు. 1983లో వరల్డ్‌ కప్‌ నెగ్గిన జట్టులో కిర్మాణీ సభ్యుడు. ఆ ప్రపంచకప్‌లో అత్యుత్తమ వికెట్‌ కీపర్‌గా సైతం అవార్డు దక్కించుకున్నాడు. కపిల్‌దేవ్‌తో కలిసి జింబాబ్వేపై అజేయంగా 126 పరుగుల భాగస్వామ్యం నెలకొల్పిన కిర్మాణీ. భారత్‌కు తొలి వరల్డ్‌కప్‌ సాధించడంలో కీలక పాత్ర నిర్వహించాడు. సునీల్‌ గవాస్కర్‌ భారత్‌ తరపున టెస్టుల్లో అత్యధిక వ్యక్తిగత పరుగుల రికార్డు నెలకొల్పినప్పుడూ, గవాస్కర్‌తో కిర్మాణీ కీలక 143 పరుగుల అజేయ భాగస్వామ్యాన్ని నిర్మించాడు. భారత్‌ అత్యుత్తమ స్పిన్నర్లను వికెట్ల వెనకాల కాచుకున్న వికెట్‌ కీపర్‌గా కిర్మాణీ కితాబందుకున్నాడు. 1981-82లో ఇంగ్లాండ్‌తో వరుసగా మూడు టెస్టు మ్యాచుల్లో, ప్రత్యర్థి మొత్తం 1964 పరుగులు చేసిన సమయంలో, కిర్మాణీ వికెట్‌ కీపర్‌గా ఒక్క అదనపు పరుగు కూడా ఇవ్వలేదు.
కిర్మాణీ 1983 క్రికెట్ ప్రపంచ కప్‌లో ఉత్తమ వికెట్ కీపర్‌గా అవార్డు గెలుచుకున్నాడు, వెస్టిండీస్‌తో జరిగిన ఫైనల్‌లో అతను పట్టిన ఫౌద్ బాక్కస్ క్యాచ్ చెప్పుకోదగ్గ విశేషం. జింబాబ్వేతో జరిగిన మొదటి రౌండ్ మ్యాచ్‌లో అతను, మూడు క్యాచ్‌లు, రెండు స్టంపింగులు చేసి అప్పటి రికార్డును సమం చేశాడు. కిర్మాణి దిగువ వరుస బ్యాటింగులో ఆధారపడదగ్గ బ్యాట్స్‌మన్. ఈ ప్రపంచ కప్‌లో జింబాబ్వేపై కపిల్ దేవ్‌తో కలిసి తొమ్మిదో వికెట్‌కు 126 పరుగులు చేసి, ఆమ్యాచ్‌ను కాపాడుకోవడంలో ప్రముఖ పాత్ర పోషించాడు. ఆ తరువాత భారత్, టోర్నమెంటులో తమ పరుగును కొనసాగించడంలో ఆ భాగస్వామ్యం కీలకంగా మారింది.
1985-86 ఆస్ట్రేలియా పర్యటనలో కిర్మాణీ మళ్ళీ జట్టు లోకి తిరిగి వచ్చాడు. ఆ సీరీస్‌లో అతను ఫరవాలేదుగా ఆడాడు. వరల్డ్ సీరీస్ కప్ మ్యాచ్‌లో ఒక గొప్ప క్యాచ్ పట్టి అలన్ బార్డర్‌ను ఔట్ చేసాడు. ఆ క్రమంలో అతని కాలు నొప్పి చేసింది. దాంతో ఇక ఆ సీరీస్ అంతా ఆడలేదు, అంతటితో అతని కెరీర్ కూడా ముగిసింది. ఆ తరువాత భారత్ యువ కీపర్లు కిరణ్ మోరే, చంద్రకాంత్ పండిట్‌లను తీసుకుంది గానీ కిర్మాణీని మళ్ళీ పరిగణించలేదు.
1984 లో బొంబాయిలో జరిగిన టెస్టులో 102 పరుగులు చేసి, రవిశాస్త్రితో కలిసి 235 పరుగుల భాగస్వామ్యం సాధించాడు. అది అతని రెండవ శతకం. ఆ భాగస్వామ్యం 7 వ వికెట్టుకు ఇప్పటికీ భారత రికార్డు గానే ఉంది. అదే సీరీస్‌లో మద్రాసు టెస్టులో కిర్మాణీ కొన్ని కీలకమైన క్యాచ్‌లు పట్టలేకపోయాడు. భారత్ ఆ మ్యాచ్‌లో ఓడిపోయింది. ఆ సీరీస్ తరువాత జట్టు లోంచి అతన్ని తీసివేసి, సదానంద్ విశ్వనాథ్‌ను తీసుకున్నారు.
1979 క్రికెట్ ప్రపంచ కప్ జట్టు, ఇంగ్లాండ్‌తో జరిగిన తదుపరి సిరీస్ జట్టు లోకీ కిర్మాణీని పక్కనపెట్టి, భరత్ రెడ్డిని తీసుకున్నారు. కెప్టెన్‌గా సునీల్ గవాస్కర్‌ను కూడా తొలగించారు. సరిగా ఆడనందున కిర్మాణిని తొలగించారని కారణం చెప్పినప్పటికీ, కెర్రీ ప్యాకర్ వరల్డ్ సిరీస్ క్రికెట్ నిర్వాహకులు అతన్నీ, గవాస్కర్‌నూ సంప్రదించడమే అసలు కారణమని పుకారు ఉంది.
1979-80లో ఆస్ట్రేలియాతో జరిగిన సిరీస్‌లో కిర్మాణీ తిరిగి జట్టులోకి వచ్చాడు, బొంబాయి మ్యాచ్‌లో నైట్‌వాచ్‌మెన్‌గా వచ్చి శతకం చేశాడు. ఐదు గంటల పాటు ఆడి 101* పరుగులు చేసాడు. అతని ఇన్నింగ్స్ దాదాపు రోజంతా కొనసాగింది. అదే సీజన్‌లో పాకిస్తాన్‌పై 17 క్యాచ్‌లు, రెండు స్టంపింగ్‌లు చేసి, నరేన్ తమ్‌హానే నెలకొల్పిన భారత రికార్డును సమం చేసాడు.
సయ్యద్ మూర్తజా హుస్సేన్ కిర్మాణీ భారత మాజీ క్రికెట్ ఆటగాడు. విజయవంతమైన వికెట్ కీపర్ గా జట్టులో ప్రముఖ పాత్ర పోషించాడు. కర్ణాటక రాష్ట్ర క్రికెట్‌ అసోసియేషన్‌ ఉపాధ్యక్షుడు, జాతీయ సీనియర్‌ సెలక్షన్‌ కమిటీ ఛైర్మన్‌గానూ కిర్మాణీ వ్యవహరించాడు.
రైలు నంబరు : 59045 బాంద్రా టెర్మినస్ - వాపి ప్యాసింజర్ రైలుకు ప్రస్తుతం 2 ఫస్ట్ క్లాస్, 2 రెండవ తరగతి సీటింగ్, 14 జనరల్ , 2 లగేజి రాక్‌తో పాటుగా కూర్చొనే కోచ్‌లు, 3 వరకు హై కెపాసిటీ పార్సెల్ వాన్స్‌ కలిగి ఉంది. దీనికి పాంట్రీ కార్ కోచ్ సౌకర్యం లేదు.
భారతదేశంలో అత్యంత రైలు సేవల యొక్క ఆచారం వంటి పద్ధతుల ననుసరించి, కోచ్ కూర్పు డిమాండ్ బట్టి భారతీయ రైల్వేల అభీష్టానుసారం సవరించుతూ ఉండవచ్చును.
రైలు నంబరు : 59045 బాంద్రా టెర్మినస్ వాపి ప్యాసింజర్ 3 గంటల 50 నిమిషాలు కాలంలో 159 కిలోమీటర్ల దూరం ప్రయాణం పూర్తిచేస్తుంది. భారత రైల్వే నిబంధనల ప్రకారం, ఈ రైలు యొక్క సగటు వేగం 55 కి.మీ./గంటకు సగటు వేగం కంటే తక్కువ కాబట్టి దీని ఛార్జీల విషయంలో దీనికి సూపర్‌ఫాస్ట్ సర్చార్జి ఇది కలిగి ఉండలేదు.
ముంబై బాంద్రా టెర్మినస్ - వాపి ప్యాసింజర్ భారతీయ రైల్వేలు వ్యవస్థలో ఒక ఫాస్ట్ ప్యాసింజర్ రైలు. ఇది ముంబై బాంద్రా టెర్మినస్ రైల్వే స్టేషను, వాపి రైల్వే స్టేషను మధ్య నడుస్తుంది. ఇది రైలు సంఖ్య 59045 తో బాంద్రా టెర్మినస్ నుండి వాపి స్టేషనుకు మహారాష్ట్ర & గుజరాత్ రాష్ట్రాల్లో పనిచేస్తుంది
ఈ రైలు మార్గం పూర్తిగా విద్యుద్దీకరణ జరిగింది. ఒక వల్సాడ్ లేదా సందర్భం అవసరాన్ని బట్టి వడోదర డిపోనకు చెందిన డబ్ల్యుఏపి5 ఇంజను ఆధారంగా ఈ రైలు మొత్తం ప్రయాణం వాపి స్టేషను వరకు కొనసాగుతుంది.
రైలు నంబరు : 59045 బాంద్రా టెర్మినస్ - వాపి ప్యాసింజర్, బాంద్రా టెర్మినస్ నుండి అంధేరీ, విరార్, కెల్వీ రోడ్డు సంజన్ ద్వారా వాపి స్టేషను వరకు నడుస్తుంది.
ఈ రైలు ప్రతీరోజూ ప్రయాణించి ప్రముఖ ప్రదేశాలైన భువనేశ్వర్, బ్రహ్మపూర్, విశాఖపట్నం, విజయవాడ, గుంటూరు ప్రాంతాల గుండా పోతుంది. ఈ రైలు ఈస్టుకోస్టు ఎక్స్‌ప్రెస్, విశాఖ ఎక్స్‌ప్రెస్ మాదిరిగా వేగంగా ప్రయాణించే రైలు. సికింద్రాబాదు నుండి హౌరా ప్రయాణించే రైళ్ళతో పోలిస్తే ఈ రైలు నల్గొండ, గుంటూరు రైలు మార్గంలో ప్రయాణిస్తూ తక్కువ దూరంగల మార్గంలో ప్రయాణిస్తుంది. ఈ రైలు సికింద్రాబాదు-విశాఖపట్నం మధ్య నడిచే అతి వేగవంతమైనది. విజయనగరం, శ్రీకాకుళం, పలాస పట్టణాలలోని అత్యధిక ప్రయాణీకులు ఈ రైలులో ప్రయాణాన్ని కోరుకుంటారు. హైదరాబాదు వెళ్ళేవారికి గమ్యస్థానాన్ని తెల్లవారే సరికి చేర్చడం వల్ల ఈ రైలు ప్రాముఖ్యాన్ని సంతరించుకుండి. ఈ రైలు ప్రతీ రోజూ ప్రయాణిస్తుంది. భారతదేశంలో ప్రయాణిస్తుమ్మ శతాబ్ది ఎక్స్‌ప్రెస్, రాజధాని ఎక్స్‌ప్రెస్, ఇతర సూపర్ ఫాస్టు రైళ్ళ కన్నా ఈ రైలు ప్రరిశుభ్రంగా ఉంటుంది.
2013 అక్టోబరు 16 : విజయవాడ నుంచి సికింద్రాబాద్ బయలుదేరిన ఫలక్ నుమా ఎక్స్ ప్రెస్ కు పెను ప్రమాదం తప్పింది. గుంటూరు జిల్లా మంగళగిరి వద్దకు రాగానే. రైలు బోగీలకు, ఇంజిన్ కు మధ్య లింక్ తెగిపోయింది. ఆ సమయంలో ఓ మలుపు వద్ద రైలు నెమ్మదిగా వెళుతోంది. దీంతో ఘోర ప్రమాదం తప్పింది.
2015 సెప్టెంబరు 22 : ఫలక్‌నుమా ఎక్స్‌ప్రెస్ కు పెద్ద ముప్పు తప్పింది. ఆ రైల్లో గుర్తుతెలియని వ్యక్తులు పెట్టిన బాంబును రైల్వే ప్రొటెక్షన్ ఫోర్స్ సిబ్బంది గుర్తించారు. పశ్చిమబెంగాల్ రాజధాని కోల్‌కతా లోని హౌరా రైల్వేస్టేషన్ లో ఈ రైలు ఆగి ఉన్న సమయంలో బాంబును గుర్తించారు.
ఈ రైలు సికింద్రాబాదు నుండి విశాఖపట్నం వరకు విద్యుత్ ఆధారిత లాలాగూడా -7 లేదా విజయవాడ -4 ఇంజనును ఉపయోగించుతుంటుంది. తదుపరి విశాఖపట్నం నుండి హౌరా స్టేషన్ వరకు విద్యుత్ ఆధారిత సంత్రాగచి -4 లేదా హౌరా -4 ఇంజనుతో ప్రయాణిస్తుంది.
ఈ రైలు హైదరాబాదు లోని ఫలక్‌నుమా పాలస్ పేరుతో పిలువబడుతుంది. ఫలక్‌నుమా అనేది పర్షియన్ నామము. దీని అర్థము స్వర్గం యొక్క పరావర్తకాలు. ఈ రైలు సుమారు 26 గంటల పాటు ప్రయాణించి 21 ప్రదేశాల్లో ఆగుతూ 1545 కి.మీ ప్రయాణిస్తుంది.
హౌరా - సికింద్రాబాద్ ఫలక్‌నుమా సూపర్‌ఫాస్ట్ ఎక్స్‌ప్రెస్ భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది హౌరా రైల్వే స్టేషను, సికింద్రాబాద్ రైల్వే స్టేషను మధ్య నడుస్తుంది.
తెలుగు భాషలో ఉన్న పలు యాసలలో తెలంగాణ యాస ఒకటి. తెలంగాణ కు చెందిన జిల్లాలతో ప్రాథమికంగా మాట్లాడబడినను, ఇతర ప్రదేశాలలో కూడా ఈ యాస ఉపయోగంలో ఉన్నది. తెలంగాణ యాస పై ఎక్కువగా ఉర్దూ ప్రభావం ఉన్ననూ, మరల ప్రత్యేకించి హైదరబాదీ ఉర్దూ ప్రభావం ప్రస్ఫుటంగా కనబడుతుంది. తెలంగాణ యాసకు ఉన్న ఈ ప్రత్యేక శైలివలన ఈ యాస బహు ప్రాచుర్యం పొందినది. ముఖ్యంగా తెలుగు సినిమాలో ఈ యాసకు ప్రత్యేకమైన గుర్తింపు ఉన్నది. కోట శ్రీనివాసరావు ఈ యాసకు పెట్టింది పేరు. అడపాదడపా బాబు మోహన్, విజయశాంతి వంటి నటులు కూడా ఈ యాసను ప్రయోగించి ప్రేక్షకులను గిలిగింతలు పెట్టారు. కొండొకచో అగ్ర హీరోలు ఇతర కమెడియన్లు కూడా ఈ యాసలో మాట్లాడి ప్రేక్షకుల చేత థియేటర్ లలో ఈలలు వేయించుకొన్నారు.
నల్లబాలు : అబె వో ఏం రా ఉర్కుతుర్రు. మా కి కిర్ కిరి పెద్ద పెద్ద అక్షరాలతో రాయుర్రి బే, దేత్తడి పోచమ్మ గుడి. నల్ల బాలు, నల్ల త్రాచు లెక్క.
టెల్లురిక్ ఆమ్లం ఒక రసాయన సంయోగ పదార్థం.ఇది ఒక అకర్బన సమ్మేళన పదార్థం.టెల్లురియం ,ఆక్సిజన్, హైడ్రోజన్ మూలకాల సంయోగము వలన టెల్లురిక్ ఆమ్లం ఏర్పడినది.టెల్లురిక్ ఆమ్లం రసాయనసంకేత పదం 6.టెల్లురిక్ ఆమ్లం తెల్లని ఘనపదార్థం.టెల్లురిక్ ఆమ్లం అష్టభుజాసౌష్టవ అణువుల అనుసంధానం కల్గిఉన్నది.ఈ ఆకృతిని అణువులు సజల ద్రావణాలలోకూడా నిలుపుకొని ఉండును.ఇది రొమ్బోహేడ్రాల్, మొనోక్లినిక్ రూపాలలో ఉండును, రెండురూపాలలో అష్టభుజాసౌష్టవముగా అణువులు అమరిఉండును.టెల్లురిక్ ఆమ్లం బలహీనమైన ఆమ్లం.డైబెసిక్‌గా ఉండి బలమైనక్షారాలతో టెల్లురేట్ లవణాలను,బలహీనమైన క్షారాలతో హైడ్రోజన్ టెల్లురేట్ లవణాలను ఏర్పరచును. నీటితో జలవిశ్లేషణ చెందును.
అనార్ద్ర/నిర్జల టెల్లురిక్ ఆమ్లం గాలిలో 100 ఉష్ణోగ్రతవరకు స్థిరత్వం కోల్పోదు.100 ఉష్ణోగ్రత దాటినా పిమ్మట నిర్జలీకరణ చెంది తెల్లని,చెమ్మ/తేమను పీల్చుపాలిమెటా టెల్లురిక్ ఆమ్లం 10), అల్లోటెల్లురిక్ ఆమ్లం ఏర్పడును.వీటి క్లిష్టలవణాలు 5], 2 4]2.అనయానులను కల్గి ఉండును.టెల్లురిక్ ఆమ్లంను 300 ఉష్ణోగ్రతకు పైన బలంగా వేడి చెయ్యడం వలన - టెల్లురియం ట్రైఆక్సైడ్ ఏర్పడును.టెల్లురిక్ ఆమ్లంతో డైఅజోమిథేన్ చర్యవలన హెక్సామిథైల్ ఈస్టరు 6 ఏర్పడును.
హైడ్రోజన్ పెరాక్సైడ్ , క్రోమియం ట్రైఆక్సైడ్ లేదా సోడియం పెరాక్సైడ్ వంటి ఆక్సీకరణ కారకాలతో టెల్లురియం లేదా టెల్లురియం డయాక్సైడ్ ఆక్సీకరణ చెందటం వలన టెల్లురిక్ ఆమ్లం ఏర్పడును.
ఆమ్లద్రావణాన్ని 10 ఉష్ణోగ్రత కన్న తక్కువ ఉష్ణోగ్రతకు చల్లార్చడం వలన నాలుగుజలాణువులు ఉన్న టెట్రాహైడ్రేట్ టెల్లురిక్ ఆమ్లం స్పటికికరణ జరుగును.టెల్లురిక్ ఆమ్లం నెమ్మదిగా క్రింది సమీకరణలో చూపిన విధంగా నెమ్మదిగా ఆక్సికరణకు లోనగును.
దీపా , సంజయ్ ఢిల్లీలో చిరు ఉద్యోగులు. ఇద్దరూ ప్రేమించుకుంటూ, త్వరలో పెళ్ళి చేసుకుందామన్న ఆలోచనతో ఉంటారు. ఇంతలో దీపకు బొంబాయిలో ఉపన్యాసకురాలి ఉద్యోగానికి ఇంటర్వ్యూ వస్తుంది. ఆమెకు ఆ ఉద్యోగం వస్తే, తానూ బొంబాయి బదిలీ చేయించుకుని వివాహం చేసుకుని, అక్కడ స్థిరపడదామని సంజయ్ అంటాడు. దీపా బొంబాయి వెళ్ళినప్పుడు ఆమె డిగ్రీ చదివే రోజుల నాటి ప్రేమికుడు నవీన్ కలుస్తాడు. నవీన్ కళాశాల రాజకీయాల్లో దుందుడుకుగా తిరుగుతూండడంతో వారిద్దరూ అప్పట్లో విడిపోతారు. కానీ ఇన్నేళ్ళకు కనిపించడంతో దీపా ఆకర్షణలో పడి అతణ్ణే పెళ్ళి చేసుకుంటే ఎలావుంటుందని ఆలోచనలో పడుతుంది. ఢిల్లీకి తిరిగివచ్చాకా కూడా అదే ఆలోచనలో ఉండగా, సంజయ్ రజనీగంధ పూలు తీసుకుని, స్వచ్ఛమైన నవ్వుతో కలవగానే ఆకర్షణ, ఊగిసలాట వీగిపోతాయి. సంజయ్ సాదాసీదా రూపం, నిష్కపటమైన స్నేహం, నిర్మొహమాటం, అవ్యక్తమైన ప్రేమ వంటి గుణాలన్నీ తలచుకుని ఈ ప్రేమే వాస్తవం, మిగతాదంతా ఆకర్షణ అని అర్థమౌతుంది దీపకు.
పేరొందిన కథారచయిత మనూభండారి అనే రచయిత రాసిన యహీ సచ్ హై అన్న చిన్న కథ రజనీగంధ సినిమాకు ఆధారం. నిజానికి చిన్న కథే అయినా దాన్ని సినిమాకు తగ్గ విధంగా దృశ్యాలుగా విభజించి చిత్రానువాదం రాసి బాసూ చటర్జీ తెరకెక్కించారు.
రజనీగంధ బాసు చటర్జీ దర్శకత్వం వహించిన 1974 నాటి హిందీ చలనచిత్రం. హిందీ కథారచయిత మను భండారి రాసిన యహీ సచ్ హై కథ ఆధారంగా చేసుకుని తీశారు.
పశ్చిమ గోదావరి జిల్లా పాలకొల్లులో లోహశిల్పుల కుటుంబంలో ఫిబ్రవరి 1, 1938లో పుట్టిన ఈశ్వర్ చిన్నతనంలోనే కుటుంబం ఆర్థికంగా చితికిపోవటంతో చాలా ఇబ్బందులు పడవలసి వచ్చింది. పాలిటెక్నిక్ చదువును అర్థంతరంగా ముగించుకొని, పొట్ట చేతపట్టుకుని, చేతిలో ఉన్న బొమ్మలుగీసే కళను నమ్ముకొని మద్రాసు చేరాడు. స్టూడియో కేతా అధిపతి కేతా సాంబమూర్తి, సరాగం స్టూడియో గంగాధర్ చేయూతనిచ్చి ఆదరించారు. అంచెలంచెలుగా పెరిగి, స్వంత స్టూడియో స్థాపించుకొని, నాలుగుభాషల్లో పెద్దపెద్ద నిర్మాణసంస్థలకూ, నటులకూ ప్రీతిపాత్రుడైన పబ్లిసిటీ ఆర్టిస్టుగా ఎదిగారు. 2000 సంవత్సరంలో దేవుళ్ళు చిత్రం తర్వాత విశ్రాంత జీవితం గడుపుతూ 21 సెప్టెంబర్ 2021 న చెన్నై లో అనారోగ్యంతో మరణించాడు. . ఆయన భార్య పేరు వరలక్ష్మి. వీరికి ఇద్దరు కుమారులు, ఇద్దరు కుమార్తెలు ఉన్నారు.
ఈశ్వర్ జీవితంలో చాలా నాటకీయత ఉంది. ఐశ్వర్యం, దారిద్ర్యం, విఫల ప్రేమ, బంధుమిత్రుల ద్రోహాలు, అవమానాలు, వీటన్నిటినీ అధిగమించి సఫలం కావడం, తనను అవమానించినవారిని సైతం ఆదరించటం యండమూరి, యద్దనపూడిల నవలలా ఉంటుంది ఆయన కథ. బాపు-రమణల సాక్షి తెలుగులో ఆయన మొదటి చిత్రం. ఆ డిజైన్లు చూసిన విజయాధినేతలు రామ్ ఔర్ శ్యామ్ చిత్రం ఆయనకు అప్పగించారు. దానితర్వాత వచ్చిన పాపకోసం చిత్రానికి ఆయన చేసిన డిజైన్లు ఆయనకు చాలా పేరు తెచ్చాయి. ఈశ్వర్ ప్రస్థానానికి ఇక అడ్డులేకుండా పోయింది. ఒక సంక్రాంతిరోజున తమిళంలో విడుదలైన ఆరుగురు పెద్ద హీరోల సినిమాలకూ పబ్లిసిటీ డిజైనర్ ఈశ్వర్ అంటే ఆయన ఆ రంగంలో ఎంత ఎత్తుకు ఎదిగాడో అర్థం అవుతుంది.
ఈశ్వర్, స్వతస్సిద్ధమైన ప్రతిభ ఉన్న కళాకారుడు. చిన్నతనంలోనే ఆయన నాటకాలు వ్రాసి ప్రదర్శించేవారు; రంగాలంకరణ చేసేవారు. పరిషత్ నాటకపోటీలలో పాల్గొని బహుమతులు గెల్చుకున్నారు. ముందు చదువుకోసం, ఆ తర్వాత బతుకుతెరువుకోసం చిత్రకళను నమ్ముకున్నాక నాటకాలని వదిలేశారుకానీ, ఆ రంగంలో ఆయనకు మంచి భవిష్యత్తు ఉండేది అనిపిస్తుంది. గురు ముఖతా కాక చిత్రకళను స్వయంగానే నేర్చుకున్నారు. చిన్నతనంలో సినిమాపోస్టర్లకి నకళ్ళు గీసేవారట.
కొసనా ఈశ్వరరావు తెలుగు సినీ పరిశ్రమలో "ఈశ్వర్" నామంతో నాలుగు దశాబ్దాలపాటు సినిమాపోస్టర్లని డిజైన్ చేసినవారు.పోస్టర్‌ డిజైనింగులో అందెవేసిన చేయి ఈశ్వర్‌ది. ఈయన రాసిన సినిమా పోస్టరు పుస్తకానికి 2012లో ఉత్తమ చలనచిత్ర పుస్తకం విభాగంలో నంది అవార్డు వచ్చింది.నంది విజేతలు వీరే !
ఇండియన్ అడ్మినిస్ట్రేటివ్ సర్వీస్ అనగా భారత ప్రభుత్వ ప్రీమియర్ పరిపాలనా పౌర సేవ. ఐఏఎస్ అధికారులు కేంద్ర ప్రభుత్వం, రాష్ట్రాలు, పబ్లిక్ రంగ సంస్థలలో పట్టున్న, వ్యూహాత్మక స్థానాలున్నవారు. ఈ అధికారులు ప్రభుత్వ విధానాలను అమలు పరచి పర్యవేక్షిస్తారు. ఇండియన్ అడ్మినిస్ట్రేటివ్ సర్వీస్ సమాజంలో పేరు ప్రఖ్యాతలున్న గొప్ప సేవగా గుర్తింపు పొందింది. ఈ సేవ ద్వారా ప్రధాన విధాన నిర్ణయాలను ప్రభావితం చేయగలుగుతారు, అమలు పరచగలుగుతారు. ఈ ఇండియన్ అడ్మినిస్ట్రేటివ్ సర్వీస్ జిల్లా, రాష్ట్రం, దేశం, మూడు స్థాయిల్లోనూ పనిచేయగలిగిన ఏకైక సర్వీసు. ఇండియన్ అడ్మినిస్ట్రేటివ్ సర్వీస్‌కు ఎంపికైనవారు మొదట అసిస్టెంట్ కలెక్టర్‌గా బాధ్యతలు చేపడతారు. ఆ తర్వాత పదోన్నతుల ద్వారా వరుసగా పై హోదాలకు చేరుకుంటారు.
ప్రత్యేక సేవలో ఇండియన్ ఫారెస్ట్ సర్వీస్, ఇంపీరియల్ పోలీస్, ఇండియన్ పొలిటికల్ సర్వీస్ వంటి ప్రత్యేక విభాగాలు ఉన్నాయి, దీని ర్యాంకులు ఒడంబడిక పౌర సేవ లేదా భారతీయ సైన్యం నుండి తీసుకోబడ్డాయి.ఇంపీరియల్ పోలీస్ అనేక మంది భారతీయ ఆర్మీ అధికారులను దాని సభ్యులలో చేర్చింది, అయితే 1893 తర్వాత వార్షిక పరీక్ష దాని అధికారులను ఎంపిక చేయడానికి ఉపయోగించబడింది.
ఒడంబడిక పౌర సేవ, లేదా గౌరవనీయమైన ఈస్ట్ ఇండియా కంపెనీ సివిల్ సర్వీస్ అని పిలవబడేది, వీటిలో ప్రభుత్వంలోని సీనియర్ పోస్టులను ఆక్రమించే పౌర సేవకులు ఎక్కువగా ఉంటారు. పరిపాలన దిగువ స్థాయికి భారతీయుల ప్రవేశాన్ని సులభతరం చేయడానికి మాత్రమే అననుకూల పౌరసేవ ప్రవేశపెట్టబడింది.
ఈస్టిండియా కంపెనీ కాలంలో, సివిల్ సర్వీసులు మూడుగా అవి ఒడంబడిక, అసమ్మతి, ప్రత్యేక పౌరసేవలుగా వర్గీకరించబడ్డాయి.
ఇరవైకి పైగా నాణ్యమైన కూరలుంటాయి అనే మౌఖిక ప్రచారం చాలామందిని హోటల్ కు ఆకర్షించేలా చేసింది కానీ కూరగాయల రేట్లలో అనేక సార్లు హెచ్చుతగ్గులు రావడం, ఇన్ని రకాల కూారలూ వండుతున్నప్పటికీ కొన్ని ఎక్కువగా కొన్ని తక్కువగా ఖర్చుకావడం వల్ల మిగిలిపోవడం, చిన్న ఊరు కాబట్టి కొన్ని రోజులు అస్సలు కస్టమర్లు సరిగా రాకపోవడం, లేదా ఏదైనా ప్రయాణంలో వున్న వారు ఒక్కసారిగా మధ్యాహ్నం బోజనానికి వచ్చేయడం, అంతమందికీ హడావిడిగా ఇన్నిరకాల కూరలను తయారు చేయించడం ప్రారంభించిన కొత్తలో కష్టంగా వుండేదట కానీ రాను రానూ ప్రణాళికా బద్దంగా పనిచేయటం అలవాటు పడిన తర్వాత ఈ సమస్యను అధిగమించినట్లు చెపుతున్నారు.
బెల్లంకొండ నాగన్న ఈ హోటల్ వ్యవస్థాపకులు, పూర్తి స్థాయి నిర్వాహకులు కూడా, ఈయనకు పనుల్లో మొదట కేవలం వీరి కుటుంబ సభ్యులు మాత్రమే సహకరిస్తే సరిపోయేది. కానీ హోటల్ కి వచ్చే కస్టమర్ల సంఖ్య పెరుగుతున్న కొద్దీ నిర్వహణకు సిబ్బందిని కూడా నియమించారు. నాగన్న మే 22, 1965 లో బెల్లంకొండ వెంకట నర్సయ్య, నాగరత్నమ్మ దంపతులకు జన్మించారు. ఈయన 1986 మే మొదటి తారీఖున మణెమ్మ గారిని వివాహం చేసుకున్నారు, వీరికి మంజుల, గాయత్రి, వెంకట రామకృష్ణ అనే ముగ్గురు సంతానం. ఆడపిల్లలను మంచి చదువులు చదివించారు. కుమారుడు హోటల్ నిర్వహణలో తండ్రికి సహకరిస్తున్నారు.
నాణ్యతే నమ్మకాన్ని నిలబెడుతుంది, వ్యాపారాన్ని వృద్ధి చేస్తుంది అనేదాన్ని ప్రాథమికంగా నమ్ముతూ ఈ హోటల్ ను నిర్వహిస్తున్నారు. దానికి తగ్గట్లాగానే పెద్ద పెద్ద బోర్డులు కానీ, ఆకర్షణ కోసం చేసే ఆడంబర అలంకరణలు కానీ లేకుండానే ఈ బోజన హోటల్ నిర్వహణ సాగుతోంది. ఇక్కడ తిని వెళ్ళిన వారి మౌఖిక ప్రచారం ఆధారంగా ఒకరినుంచి ఒకరికి విషయం తెలుస్తు ఇప్పటికి అనేక మంది కష్టమర్లను సంపాదించుకుంది.
ఖమ్మం జిల్లా, కూసుమంచి గ్రామంలోని నాగన్న హోటల్ ఈ ప్రాంతానికి ప్రత్యేక పర్యాటక ఆకర్షణ. 20 నుంచి 30 వరకూ వేర్వేరు కూరలను భోజనంలో వడ్డించటం అది కూడా కుటుంబ తరహాలో కొసరి కొసరి వడ్డించటం ఈ హోటల్ కు మంచి గుర్తింపును తీసుకు వచ్చాయి.
బాల్యంలో పిల్లవాడిగా నవీన్ వరంగల్లో జరిగిన 11వ ఆంధ్రమహాసభను చూశాడు. ఆ సభ ప్రారంభోత్సవంలో వేడుకగా అలంకరించిన బండిని 11 జతల ఎద్దులతో నడిపిస్తూ వీధుల వెంట ఉత్సవంగా ఊరేగించి అందులో సభాప్రముఖులను ప్రాంగణానికి చేరవేసిన సన్నివేశం నవీన్ పై చెరగని ముద్రవేసింది. యువకునిగా సాహిత్వంతో పరిచయమేర్పడినప్పుడు, ఈ ఊరేగింపు సన్నివేశం ప్రారంభ సన్నివేశంగా ఒక్క పెద్ద నవలను వ్రాయలని అనుకున్నాడు. అదే కాలరేఖలు నవలకు బీజం వేసింది 1996 లో కళాశాల అధ్యాపక వృత్తికి పదవీవిరమణ చేశాక నవీన్ ఈ నవలను రాయడం మొదలు పెట్టాడు. కాలరేఖలు 1944 నుండి 1995 వరకు తెలంగాణా ప్రాంతపు సామాజిక, రాజకీయ, సాంస్కృతిక చరిత్రకు అద్దంపడుతుంది. 1600 కు పైగా పేజీలున్న ఈ గ్రంథాన్ని పాఠకుల సౌలభ్యం కోసం “కాలరేఖలు”, “చెదిరిన స్వప్నాలు”, “బాంధవ్యాలు” అనే నవలాత్రయంగా విడుదల చేశారు. 2004లో కాలరేఖలు రచనకు, అంపశయ్య నవీన్ సాహిత్య అకాడమీ అవార్డు అందుకున్నాడు.